12-المسؤلين :بعد ست سنوات (كل من جلس على كرسي المسؤولية فهو حرامي ابن حرامي 100 بالميه وابو النخله والفسفوره مع مرتبة الشرف) وكل يسرق من موقعه سواء من رواتب لموظفيين وهميين اوارضا كانت للدوله او طلب شراء لمواد تحتاجها مؤسسته(مثل مؤسسة السجناء السياسيين والشهداء وغيرها وغيرها والقصص توكف العقل....واذا الشغلة مو ضعف فلوسها ميشتروهه) وموائد الغداء (مثلا مائدة غداء وزير الدفاع (ليس هو فقط المقصود لكن اللي اعرف شي عنه) تصل الى 25000000 اي 20000 عشريييين الف دولار يوميا!!!!!!!!!!!!!! (قابل الاكل مستورد من المريخ ومستوي بالشمس وخاليله بهارات من القمر) وكلما سقط وزير او مسؤول ليجد الكرسي نفسه فارغا ومرتاحا لبضعة ايام يأتي الآخر (ويطلع اضرب بميتين مره) وعلى هذا المنوال (صار ست سنين) واما عن افراد الحماية في الشارع في مواكب المسؤولين(فدير باللك توكف كدامهم تره تروح قضية ارهاب)فبلا اخلاق اصلا وبلا اسلوب اساسا(مره اجه وزير الكهرباء على محل انارة براس شارعنا ...وكف بنص الشارع هوه والموكب مالته وسدو الشارع ونزل الافندي على المحل اللي فاتح كلوبات كومه واضويه اناره وتبريد ...فات للمحل سلم ..همزين........كله لابو المحل هاي ليش فاتح هلكد اضويه....ابو المحل انصدم جاوبه كله اني مشغل المحل من المولد الشخصي مالتي........الوزير بكل عين وقحه كله واذا تجي الوطنيه تطفي شي ابو المحل كله ليش اطفي وهيه تجي ساعتين باليوم ورة ما اني ااعزل.....الوزير كله انته دافع الورقه مال الكهرباء...ابو المحل طلعهه وشوفهه للوزير ...اي دافع....الوزير الخوش ادمي اندار عالحمايه مالته كلهم اقطعو كيبل الكهرباء الوطني مال هذا المحل!!!!!!!!!!!!!!!!!!!!!!!!) وهذي الحادثه حصلت امامي( وانتو قيسو عالمسؤول العراقي ابن العراقي)